valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS VIRŠININKO 2016 M. GRUODŽIO 13 D. ĮSAKYMO

NR. 1V-156 „DĖL PRIVALOMOJO NURODYMO PAŠALINTI PAŽEIDIMUS REKVIZITŲ PATVIRTINIMO“ PAKEITIMO

2020 m. balandžio 14 d. Nr. 1V-59

Vilnius

1. P a k e i č i u Valstybinės teritorijų planavimo ir statybos inspekcijos prie Aplinkos ministerijos viršininko 2016 m. gruodžio 13 d. įsakymą Nr. 1V-156 „Dėl Privalomojo nurodymo pašalinti pažeidimus rekvizitų patvirtinimo“ ir išdėstau jį nauja redakcija:

„VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS VIRŠININKAS

ĮSAKYMAS

DĖL PRIVALOMOJO NURODYMO PAŠALINTI PAŽEIDIMUS

REKVIZITŲ PATVIRTINIMO

Vadovaudamasis Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 papunkčiais, Lietuvos Respublikos teritorijų planavimo ir statybos valstybinės priežiūros įstatymo 2 straipsnio 2 dalimi, 11 straipsnio 6, 14 dalimis:

1.	T v i r t i n u Privalomojo nurodymo pašalinti pažeidimus rekvizitus (pridedama).

2. N u s t a t a u, kad privalomieji nurodymai viešojo administravimo subjektams siunčiami paštu registruota pašto siunta arba elektroniniu paštu, kitiems asmenims įteikiami analogiška statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“, 123 punkte nustatyta privalomojo nurodymo nevykdyti statybos darbų įteikimo tvarka.“

2. N u s t a t a u, kad šis įsakymas įsigalioja 2020 m. balandžio 15 d.

L. e. viršininko pareigas	Vytautas Ambrazas